መንግሥት  ለታላቁ  ህዳሴ  ግድብ  ግንባታ የሚውል 500 ሚሊዮን ብር  መሰብሰቡን አስታወቀ
በጽህፈት ቤቱ ሚንስትር ዲኤታ የሆኑት ወይዘሮ ፍሬህይወት አያሌው ትናንት ለጋዜጠኞች በሠጡት መግለጫ እንደገለጹት በዘንድሮ የበጀት ዓመት ለታላቁ ህዳሴ ግድብ በተለያዩ የህብረተሰብ ክፍሎች ቃል ከተገባው  800 ሚሊዮን ብር ውስጥ  500 ሚሊዮን ብር የሚሆነው ገንዘብ መሰብሰብ ተችሏል ።እንደ ወይዘሮ ፍሬህይወት ገለጻ የታላቁ ህዳሴ ግድብ ከተጀመረበት ጊዜ አንስቶ 12 ቢሊዮን ብር የሚጠጋ ብር ከተለያዩ የህብረተሰብ ክፍሎች መሰብሰቡንና እስካሁን ድረስም 8 ነጥብ 1 ቢሊዮን ብር የሚጠጋው ገንዘብ ለግንባታ ሥራው እንዲውል ተደርጓል ብለዋል ።ታላቁ ህዳሴ ግድብ  የአገሪቱ ህዝቦች የአንድነት ጥንካሬ ተምሳሌት በመሆኑ  ሁሉም  የአገሪቱ ዜጎች  ለግድቡ ግንባታ አሻራቸውን ለማኖር  ተነሳሽነታቸውን እያሳዩ መሆኑን አክለው ገልጸዋል ።የታላቁ ህዳሴ ግድብ መጋቢት 24  2003 ዓም  በታላቁ  ጠቅላይ ሚንስትር መለስ ዜናዊ የመሠረት ድንጋይ  ከተጣለ  በኋላ አጠቃላይ  የግንባታው ወጪ  4ነጥብ8 ቢሊዮን ዶላር  ተገምቷል ።  የኢትዮጵያ መንግሥት  አጠቃላይ  የግድቡን  ወጪ በራሱ አቅም ለመሸፈን  ከጅማሬው አንስቶ የወሰነ ሲሆን  በአገር ውስጥ  የህብረተሰቡን  ለግድቡ ድጋፍ እንዲያደርግ ለማስቻል  በአገር ውስጥና ውጪ  የቦንድ ሽያጭ  ሲያከናውን ቆይቷል ።የታላቁ ህዳሴ ግድብ  አጠቃላይ  ሥራው  ግንባታው  ተጠናቆ  በሙሉ አቅሙ የኤሌክትሪክ ኃይል  ማመንጨት  ሲጀምር  6ሺ ሜጋ ዋት በማመንጨት  ከአፍሪካ በግዙፍነት ቀዳሚ ይሆናል ተብሎ ይጠበቃል ።  ግድቡም  በ በ1ሺ 561 ስኩየር ኪሎሜትር ላይ በማረፍ    79 ቢሊዮን  ሜትር ኩብ ውሃ  እንደሚይዝ ይጠበቃል ።የታላቁ ህዳሴ  ግድብ በአሁኑ ወቅት  ከ 50 በመቶ  በላይ የግንባታ ሥራው ተጠናቋል ።